Document ID: 31985L0610

Padomes Direktīva
(1985. gada 20. decembris),
ar ko septīto reizi (azbests) groza Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem
(85/610/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 100. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
ņemot vērā Ekonomikas un sociālo lietu komitejas atzinumu [3],
tā kā atzīts, ka azbests apdraud veselību;
tā kā azbesta un pat to saturošu ražojumu lietošana, kurā atbrīvojas šķiedras, var izraisīt azbestozi un vēzi; tā kā tādēļ attiecībā uz tirgū laišanu un lietošanu jāpiemēro visstingrākie iespējamie ierobežojumi;
tā kā Direktīva 76/769/EEK [4], kurā grozījumi izdarīti ar Direktīvu 83/478/EEK [5], jau nosaka pirmos šādus pasākumus, ar dažiem izņēmumiem aizliedzot laist tirgū un lietot krokidolītu un paredzot īpašu marķējumu, lai pievērstu uzmanību apdraudējumam, kas rodas, ja lieto ražojumus, kuri satur azbesta šķiedras;
tā kā jāuzlabo bīstamo azbesta šķiedru tirgū laišanas un lietošanas uzraudzība, lai aizsargātu cilvēka veselību, īpaši tādēļ, ka dažiem lietojumiem var izmantot aizstājējproduktus, ko uzskata par mazāk bīstamiem;
tā kā jāizskata citu azbestu saturošu ražojumu tirgū laišana un lietošana un tā kā šajā sakarā Padome prasa, lai Komisija uzņemtos un jo īpaši, cik iespējams ātri, turpinātu azbesta ražojumu testa metožu izstrādes darbu;
tā kā dažās dalībvalstīs ir noteikumi par azbestu; tā kā tie atšķiras attiecībā uz tirgū laišanas un lietošanas nosacījumiem; tā kā šīs atšķirības rada šķēršļus tirdzniecībai un tieši ietekmē kopējā tirgus izveidi un darbību;
tā kā, lai likvidētu dažas šīs atšķirības, jāpapildina pielikums Direktīvai 76/769/EEK, kurā jaunākie grozījumi izdarīti ar Direktīvu 85/467/EEK [6],
IR PIEŅĒMUSI ŠO DIREKTĪVU.
1. pants
"6.3.Azbesta šķiedras: hrizotils, CAS Nr. 12001-29-5, amozīts, CAS Nr. 12172-73-5, antofilīts, CAS Nr. 77536-67-5, aktinolīts, CAS Nr. 77536-66-4, tremolīts, CAS Nr. 77536-68-6. | 6.3.1.Šādus ražojumus, kas satur šīs šķiedras, aizliegts laist tirgū un lietot:a)rotaļlietas;b)materiāli vai preparāti, ko paredzēts lietot izsmidzinot; tomēr dalībvalstis to teritorijā var atļaut to bitumena savienojumu lietošanu, kas satur azbestu un ko paredzēts lietot, apsmidzinot transportlīdzekļa korpusa apakšējo daļu aizsardzībai pret koroziju;c)galaprodukti, ko pulverveidā pārdod sabiedrībai mazumtirdzniecībā;d)smēķēšanas piederumi, piemēram, tabakas pīpes, cigarešu un cigāru iemuši;e)katalītiskie filtri un izolācijas ierīces, ko iekļauj katalītiskajos sildītājos, kuros izmanto sašķidrināto gāzi;f)krāsas un lakas." |
2. pants
1. Dalībvalstis veic pasākumus, kas vajadzīgi, lai ne vēlāk kā līdz 1987. gada 31. decembrim izpildītu šīs direktīvas prasības. Par to dalībvalstis tūlīt informē Komisiju.
2. Dalībvalstis dara Komisijai zināmus to tiesību aktu noteikumus, ko tās pieņēmušas jomā, uz kuru attiecas šī direktīva.
3. pants
Šī direktīva ir adresēta dalībvalstīm.
Briselē, 1985. gada 20. decembrī

Labels: 12
20